Ivar Conradson
Store norske leksikon,Språk og litteratur,Litteratur i verden,Europa,Sveriges litteratur,Sveriges litteratur 1900-1960
Ivar Conradson var en svensk forfatter. Han fremtrådte som en av de mest begavede lyrikerne i den yngre poetgenerasjonen på begynnelsen på 1900-tallet.
I perioden 1906–07 utga Conradson tre samlinger symbolistisk stemningspoesi med motiver fra naturen og kristen farget mystikk: Skyarne (1906), Friska sorgens källa (1907) og Hjärtats frid, den blödande (1907). Med den frie verseformen og den egenartede intensiteten gir samlingene et moderne inntrykk som i det nye litteraturklimaet i 1940-årene ble gjenstand for ny interesse. I 1950 kom en samling utvalgte dikt.Conradsons oppgjør med kristendommen ble publisert posthumt og i ufullstendig form under tittelen Om kristendomens betydelse i mänsklighetsödet i 1976. Samlade dikter ble utgitt i 1979. Les mer i Store norske leksikon Sveriges litteratur litteratur lyrikk religion bok Utvalgte verk Skyarne (1906)  Friska sorgens källa (1907)  Hjärtats frid, den blödande (1907)  Om djur och om människan och djurvärlden (1927)  Om kristendomens betydelse i mänsklighetsödet (1976)  Samlade dikter (1979) Litteratur Ivar Conradson (2020). I Nationalencyklopedin .